User:Kalliyanfaisal/sandbox

അസ്സലാമു അലൈക്കും

പ്രിയ സുഹുർതുക്കളെ   എല്ലാവർക്കും സുഖം ആണ് എന്ന് കരുതുന്നു

സുഗത്തിനായ് പ്രർതികുകയും ചെ യ്യുന്നു

==================================== == ഇസ്ലാമിലെ ആരാധനകൾ നിരവധിയാണ്. അടിസ്ഥാനപരമായി ഇസ്ലാമിന്റെ സ്തംഭങ്ങളായി അറിയപ്പെടുന്നവയാണ് സത്യസാക്ഷ്യവും, നമസ്കാരവും, സകാത്ത് എന്ന നിർബ്ബന്ധ ദാനവും, റമദാനിലെ നോമ്പും, ഹജ്ജും. ഈ അഞ്ചു കാര്യങ്ങൾ ഇസ്ലാമിന്റെ നെടുംതൂണുകളാണ്. ഇവയിൽ ഏതെങ്കിലും ഒന്ന് ഇല്ലാതായാൽ അയാളിൽ ഇസ്ലാം ഇല്ലാതാകുന്നു. ഇവയിലെ ഏതെങ്കിലും ഒന്നിനെ നിഷേധിച്ചവൻ ഇസ്ലാമിന്റെ മൊത്തത്തിൽ നിഷേധിച്ചവനാകുന്നു. ഈ അഞ്ചു കാര്യങ്ങളിൽ ഒന്നൊഴികെ മറ്റുള്ളതെല്ലാം പരസ്യമായി നിർവ്വഹിക്കേണ്ടവയാകുന്നു. ഇസ്ലാമിലേക്ക് കടന്നു വരുന്ന ഒരാള് ഇസ്ലാമിന്റെ പ്രഥമ സ്തംഭമായ സത്യസാക്ഷ്യ വാചകം പരസ്യമായി ഉരുവിടണം. അഥവാ തന്റെ ഇസ്ലാമിനെ അയാള് പരസ്യമാക്കണം. അപ്പോഴാണ്‌ അയാൾക്ക്‌ മുസ്ലിം സമൂഹത്തോടൊപ്പം ചേർന്ന് നില്ക്കാൻ കഴിയൂ. രണ്ടാമത്തെ നമസ്കാരമാകട്ടെ അതിനായി സംവിധാനിച്ചിട്ടുള്ള മസ്ജിദുകളിൽ മുസ്ലിം സമൂഹത്തോടോപ്പമാണ് നിർവ്വഹിക്കേണ്ടത്‌. അത് പരസ്യമാണ് രഹസ്യമാക്കാൻ കഴിയില്ല. മൂന്നാമത്തെ സ്തംഭമായ നിർബ്ബന്ധ സകാത്ത് ഏറ്റവും ചുരുങ്ങിയത് സ്വീകരിക്കുന്ന ആളെങ്കിലും അറിയും. അഞ്ചാമത്തെ ഹജ്ജു് കർമ്മമാകട്ടെ വിശുദ്ധ മക്കയിൽ പോയി നിർവ്വഹിക്കണം. അതിനും രഹസ്യ സ്വഭാവമില്ല. എന്നാൽ വളരെ രഹസ്യമായ ആരാധനയാണ് പഞ്ച സ്തംഭങ്ങളിൽ നാലാമാതായുള്ള നോമ്പ്. ആരും അറിയാതെയും ആരെയും അറിയിക്കാതെയും നിർവ്വഹിക്കാൻ കഴിയുന്ന ഒരു രഹസ്യ ആരാധനയാണ് നോമ്പ്. പരസ്യമായി നോമ്പുകാരനായി അഭിനയിക്കുകയും രഹസ്യമായി നോമ്പ് തുറക്കുകയും ചെയ്താലും ആരും അറിയില്ല. നോമ്പില്ലെങ്കിലും ഞാനും നോമ്പുകാരനാണ് എന്ന് ഒരാള് പറയുന്നുവെങ്കിൽ പൊതു സമൂഹം അവനെ നോമ്പുകാരനായി പരിഗണിക്കും. എന്നാൽ ആരും ഇല്ലെങ്കിലും ശക്തമായ വിശപ്പും ദാഹവും അനുഭവപ്പെടുന്നുണ്ടെങ്കിലും കയ്യെത്തും ദൂരത്ത് തന്നെ ആഹാരവും കുടിവെള്ളവും ലഭ്യമാണെങ്കിലും, എന്തെങ്കിലും കഴിച്ചാലോ കുടിച്ചാലോ ആരും അറിയില്ല എങ്കിലും ഒരു വിശ്വാസി അതെല്ലാം ത്യജിച്ചു തന്റെ നോമ്പ് മുന്നോട്ടു കൊണ്ടുപോകുന്നു. തന്റെ പ്രിയതമ ഒപ്പമുണ്ടെങ്കിലും ലൈംഗിക  ചിന്തകളൊന്നും അവന്റെ മനസ്സിലേക്ക് കടന്നു വരാതെ അവൻ സൂക്ഷിക്കുന്നു. അതെ അല്ലാഹുവും വിശ്വാസിയും തമ്മിലുള്ള ഹൃദയ ബന്ധവും വിശ്വാസക്കരാറുമാണത്. എന്തെല്ലാം പ്രലോഭനങ്ങൾ ഉണ്ടെങ്കിലും പ്രകോപനങ്ങൾ ഉണ്ടെങ്കിലും അതിനെയെല്ലാം അവഗണിച്ചു അവൻ തന്റെ നോമ്പ് പൂർത്തിയാക്കുന്നു. തന്റെ നാഥനോടുള്ള കരാർ അവൻ പാലിക്കുന്നു.

അങ്ങനെ കൃത്യമായ നിബന്ധനകൾ പാലിച്ചു കൊണ്ട് അല്ലാഹുവിന്റെ പ്രീതിക്കായി മാത്രം നോമ്പെടുക്കുന്ന നോമ്പുകാരന് രണ്ട് സന്തോഷവേളകളുണ്ട് എന്ന് തിരുനബി (സ) അറിയിക്കുന്നു. അവിടുന്ന് പറഞ്ഞു: "നോമ്പുകാരന് രണ്ടു സന്തോഷവേളകൾ ഉണ്ട്. ഒന്ന് നോമ്പിൽ നിന്ന് വിരമിക്കുമ്പോൾ. മറ്റൊന്ന് തന്റെ നാഥനെ കാണുമ്പോൾ തന്റെ നോമ്പുകൊണ്ട് അവൻ സന്തോഷിക്കുന്നു" (ബുഖാരി, മുസ്ലിം ) നോമ്പ് തുറക്കുന്ന വേളയിൽ ആ നോമ്പ് പൂർത്തീകരിക്കാൻ കഴിഞ്ഞു എന്നതും അത് വരെ അല്ലാഹു വിലക്കിയകാര്യങ്ങൾ അനുവദനീയമായി എന്നതിലും ആണ് അവന്റെ ഒന്നാമത്തെ സന്തോഷം. രണ്ടാമത്തേത് നോമ്പ് കാരണമായി ലഭിക്കുന്ന അളവറ്റ പ്രതിഫലങ്ങൾ കാണുമ്പോളും ആരുടെ കൽപ്പനപ്രകാരമാണോ വിശപ്പും ദാഹവും സഹിച്ചു നോമ്പെടുത്തത് ആ നാഥനെ കണ്ടുമുട്ടുമ്പോളുമാണ് എന്നും തിരു നബി (സ) അറിയിക്കുന്നു. ഈ ഇരട്ട സന്തോഷത്തിനു അർഹാനാകുന്നവൻ നോമ്പുകാരൻ മാത്രമാകുന്നു. അതെ പാളിച്ചകളില്ലാതെ നോമ്പ് പൂര്‍ത്തിയാക്കിയ സത്യവിശ്വാസിക്ക് ലഭിക്കുന്ന ഇരട്ട സന്തോഷത്തില്‍ ഏറ്റവും പ്രധാനം അല്ലാഹുവിനെ നേരില്‍ കാണുക എന്നതാണ്. ഇതിൽപ്പരം മറ്റെന്ത് സന്തോഷമാണ് ഒരു വിശ്വാസിക്ക് ലഭിക്കാനുള്ളത്. അല്ലാഹു അക്ബർ. അല്ലാഹു അനുഗ്രഹിക്കട്ടെ.

= ========================================================================

-